Diari Oficial de la Generalitat Valenciana


Sumari del DOGV 4236, del 25-04-2002 (2002/4112)

RESOLUCIÓ de 10 d'abril de 2002, del sotssecretari de l'Oficina de Ciència i Tecnologia, per la qual es concedeixen ajudes per a estades de becaris predoctorals en centres d'investigació fora de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4112


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 10 d'abril de 2002, del sotssecretari de l'Oficina de Ciència i Tecnologia, per la qual es concedeixen ajudes per a estades de becaris predoctorals en centres d'investigació fora de la Comunitat Valenciana. [2002/F4112]
  
L'annex III de la Resolució de 3 de desembre, del vicepresident segon del Govern Valencià, per la qual es convoquen beques per a la formació de personal investigador de caràcter predoctoral, estableix les bases per a la resolució de les ajudes de referència.
  
La base 9 de l'annex III de la Resolució de 3 de desembre, abans esmentada, disposa que el sotssecretari de l'Oficina de Ciència i Tecnologia resoldrà la concessió de les ajudes convocades.
  
Per tot això, i una vegada comprovades les sol·licituds presentades i finalitzat el procés d'avaluació, resolc:
  
Primer
  
Concedir les ajudes per a estades de becaris predoctorals en centres d'investigació fora de la Comunitat Valenciana que es relacionen en l'annex I d'aquesta resolució. El període subvencionat serà el comprés entre l'1 de maig i el 31 de desembre de 2002.
  
Segon
  
Desestimar les sol·licituds de les ajudes per a estades de becaris predoctorals en centres d'investigació fora de la Comunitat Valenciana que es relacionen en l'annex II d'aquesta resolució.
  
Tercer
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total de 198.315 euros, a càrrec de l'aplicació pressupostària 89.69.308.27.5 línia de subvenció T4017000.
  
Quart
  
Segons el que preveu l'apartat 10 de l'annex III de la Resolució de 3 de desembre, abans esmentada, si transcorreguts 10 dies des de la publicació en el Diari Oficial de la Generalitat Valenciana d'aquesta resolució, el beneficiari o la beneficiària d'aquesta, o els centres receptors no hagueren renunciat expressament, per mitjà d'escrit dirigit a la Sotssecretaria de l'Oficina de Ciència i Tecnologia, s'entendrà que queda acceptada l'ajuda en els termes de la present resolució.
  
Les persones beneficiàries hauran de notificar, en el termini de 10 dies, la seua incorporació a la universitat o al centre d'investigació de destinació, segons el model normalitzat número 33616.pdf disponible en l'adreça d'internet http://www.gva.es/ocyt, dirigit a la Sotssecretaria de l'Oficina de Ciència i Tecnologia per mitjà de fax número 193041531, amb indicació de l'adreça postal a efectes de notificacions, i, si és el cas, l'adreça electrònica.
  
Cinqué
  
Les ajudes concedides seran efectives en la seua totalitat a partir del moment de la incorporació en el centre de destinació.
  
Sisé
  
Les persones beneficiàries d'aquestes ajudes estan obligades al compliment de les bases de la Resolució de 3 de desembre, abans esmentada.
  
Seté
  
D'acord amb el que disposen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.